|  |
| --- |
| **OSNOVNA ŠKOLA LJUDEVITA MODECA** |
| **Financijski plan za 2023. godinu i projekcije za 2024. i 2025. godinu** |
| **OBRAZLOŽENJE** |

|  |
| --- |
| **1. Sažetak djelokruga rada proračunskog korisnika** |
|  Osnovna škola Ljudevita Modeca javna je ustanova koja se bavi odgojno- obrazovnom djelatnošću djece od 6 do 15 godina. Nacionalni kurikulum i Okvirni godišnji izvedbeni kurikulum osnovni su dokumenti po kojima se radi i u spomenutim dokumentima navedene su pojedinosti rada Škole te pokazatelji kako učenici, učitelji i stručni suradnici ostvaruju veće ili manje projekte i programe u kojima se bolje upoznaje svoj uži i širi zavičaj, ali u kojima se ostvaruje i suradnja s kulturnim i vjerskim institucijama, sportskim udrugama i udrugama građana, drugim školama i gospodarstvenicima. |

|  |
| --- |
| **2. Obrazloženje programa** |
|   Uz održavanje redovne, dodatne, dopunske i izborne nastave u 44 razrednih odjeljenja učenici su pod vodstvom svojih mentora sudjelovali na brojnim općinskim, županijskim i državnim natjecanjima. Škola je bila domaćin županijskim natjecanjima iz fizike, povijesti, u košarci, odbojci, sportskom plesu, 65. Glazbenim svečanostima hrvatske mladeži te mnogim natjecanjima na općinskoj razini.Učenici i djelatnici od projekata na nacionalnoj razini organizirali su i sudjelovali na 11. Susretu hrvatskoga dječjega duhovnoga stvaralaštva „Stjepan Kranjčić”, natjecanju GlagoMatika,Pomozimo jedni drugima IV – pomoćnici u nastavi, Školskoj shemi-nabava voća i mlijeka.Priredbe koje su organizirane u izvještajnom razdoblju su: Dan škole –izložba u Gradskoj knjižnici „Franjo Marković“, kazališna predstava za javnost u povodu „500 ljeta Judite”. Učenici i djelatnici su se uključili u aktivnosti koje je organizirao Grad i udruge s područja grada Križevaca (izložba pisanica, Đurđevo pod lipom, Dan muzeja, Dan grada, Dječje Spravišće, suradnja s Klubom žena s bolestima dojke „Agata”, projekt „Niti jedan put nije težak s prijateljem uza se”, suradnja s udrugom P.O.I.N.T. u sklopu projekta Future Hub Križevci itd.), ekološkim programima (skupljanje starih baterija, najljepši školski vrtovi, natječaj „Eko fotka“, natječaj Hrvatskih voda „Najmlađi za vode Hrvatske“ ). Od preventivnih programa izdvaja se Program prevencije ovisničkih oblika ponašanja u suradnji s PU Koprivničko-križevačkom, La(R) a – lančana (Re)Akcija – trening socijalnih vještina, Učimo zajedno, Utjecaj tjelesne aktivnosti na zdravlje djece. |

|  |
| --- |
| **3. Zakonske i druge podloge na kojima se zasnivaju programi** |
|  Zakonska osnova za rad Škole su Zakon o odgoju i obrazovanju u osnovnoj i srednjoj školi ( Narodne novine broj : 87/08, 86/09, 92/10, 105/10, 90/11, 16/12, 86/12, 94/13, 152/14 i 7/17 , 68/18 , 98/19 i 64/20); Zakon o radu (Narodne novine broj: 93/14, 127/17 i 98/19), Zakon o zaštiti na radu ( Narodne novine broj: 71/14, 118/14 i 154/14 i 96/18), Zakon o fiskalnoj odgovornosti (Narodne novine broj: 111/18) te ostali zakoni, pravilnici, odluke i uredbe koji zadiru u rad Škole. |

|  |
| --- |
| **4. Usklađeni ciljevi, strategija i programi s dokumentima dugoročnog razvoja** |
| Rad Škole usklađen je s pozitivnim zakonima i strategijama Republike Hrvatske i usvojenim prioritetima, mjerama i projektima koji su definirani u Planu razvoja Grada Križevaca za razdoblje do 2030. godine. Zakonska osnova za izradu Proračuna je Zakon o proračunu (NN br. 144/21) i podzakonski akti kojima se regulira provedba Zakona, ponajprije Pravilnik o proračunskim klasifikacijama (NN br. 26/10, 120/13 i 1/20) te Pravilnik o proračunskom računovodstvu i Računskom planu ( NN br. 124/14, 115/15, 87/16, 3/18, 126/19 i 108/20). Izrada proračuna za 2023. godinu i projekcija za 2024. i 2025. godinu polazi od Uputa za izradu proračuna jedinica lokalne i područne (regionalne ) samouprave za razdoblje 2023.-2025. koje je Ministarstvo financija objavilo 8.rujna 2022. godine te Programa konvergencije Republike Hrvatske za razdoblje 2023.-2025. godine prihvaćenog u travnju 2022. godine. |

|  |
| --- |
| **5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa** |
|  Pokazatelji rezultata zasnivaju se na broju učenika koji sudjeluju na državnim smotrama i natjecanjima sa polaznom vrijednošću 10 učenika i broju učenika polaznika dodatnih programa/ dodatne nastave polazne vrijednosti 40 učenika. Pokazatelji učinka mjere se izvođenjem i organiziranjem dodatne nastave kojom se učenike potiče i motivira na sudjelovanje na natjecanjima iz predmeta za koje se izvodi dodatna nastava. |

|  |
| --- |
| **6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini** |
|  Osnovna škola Ljudevita Modeca ima 802 učenika i 99 zaposlenika, od toga 75 učitelja i stručnih suradnika. Školsko područje obuhvaća 30-ak km2 i na tom području smještena je matična škola i osam područnih škola i to: Apatovec (8 učenika), Vojakovački Osijek (7 učenika), Glogovnica (15 učenika), Sveta Helena (12 učenika), Vojakovac (18 učenika), Križevačka Poljana (18 učenika), Veliki Raven (34 učenika) i Dubovec (zgrada privremeno neupotrebljiva zbog oštećenja uzrokovanih potresom). Kadrovska struktura zadovoljava, a samo jedno radno mjesto nije popunjeno stručnom osobom. Sve zamjene za bolovanja, rodiljine i ostale dopuste odrađeni su stručnim zamjenama. U školi imamo tri voditelja županijskih stručnih vijeća. Šest učiteljica/učitelja imaju zvanje učitelj savjetnik, pet učiteljica zvanje učitelj mentor i jedan učitelj je promoviran u izvrsnog savjetnika. Osim učitelja koji rade u redovnoj nastavi u školi je zaposleno i devet pomoćnika u nastavi, koji pomažu djeci s poteškoćama u razvoju zaposlenih putem EU projekta „Pomozimo jedni drugima III“ i „Pomozimo jedni drugima IV“ kojemu je nositelj Grad Križevci. U nastavnoj godini 2021./2022. Osnovnu školu Ljudevita Modeca završilo je 120 učenika osmog razreda. Do kraja nastavne godine 2021./22. ostvareno je najmanje 175 nastavnih radnih dana po razredima. Nastavni program u svim nastavnim predmetima je u potpunosti ostvaren. Na kraju nastavne godine i održane pomoći u učenju i nadoknađivanju znanja kroz dopunski rad i proveden predmetni ispit učenici su ostvarili sljedeći uspjeh: 99,9% učenika je pozitivno ocijenjeno, a 0,12% učenik je upućeno na ponavljanje.Na pomoć u učenju i nadoknađivanju znanja kroz dopunski rad bilo je upućeno 9 učenika, odnosno 2,1% učenika 5.-8. razreda – svi iz jednog nastavnog predmeta. Svi su nakon toga pozitivno ocijenjeni. U razrednoj nastavi svi učenici prelaze u viši razred. U predmetnoj nastavi pozitivno je ocijenjeno 98,8% učenika, a 0,12% učenika upućeno je na ponavljanje razreda.U nastavnoj godini 2021./22. izrečeno je 146 usmenih pohvala razrednika učenicima za savjestan i odgovoran odnos prema radu i uzorno vladanje. 240 učenika je pismeno pohvaljeno zbog odličnog uspjeha – prosjek ocjena 5,0. Nagrađeno je 12 učenika, a izrečeno je i 17 pedagoških mjera opomena i to 14 pisanih opomena i 3 ukora Razrednog vijeća.Zbog COVID 19 pandemije nastava se održavala online za sve učenike od 24. siječnja 2022. – 4. veljače 2022. Tijekom razdoblja veljača-travanj učenici su pod vodstvom svojih mentora sudjelovali na brojnim općinskim, županijskim i državnim natjecanjima. Škola je bila domaćin županijskim natjecanjima iz fizike, povijesti, u košarci, odbojci, sportskom plesu, 65. Glazbenim svečanostima hrvatske mladeži te mnogim natjecanjima na općinskoj razini. Učenici škole sudjelovali su u natjecanjima na državnoj razini iz njemačkog jezika (6. mjesto), LidraNa, fizike (1. mjesto), sportskog plesa (4. mjesto), košarke (5. mjesto), odbojke (9. mjesto), tehničke kulture, Festivalu dječjeg glazbenog stvaralaštva (1. nagrada), Državni kros učenika 5. i 6. razreda (10. i 13 mjesto).Nastavni program u svim nastavnim predmetima je u potpunosti ostvaren. Učenici su uz redovnu nastavu pohađali i izbornu nastavu vjeronauka, informatike, engleskog i njemačkog jezika (uključeno 1465 učenika), izvannastavne aktivnosti (uključeno 513 učenika), dopunsku nastavu (uključeno 256 učenika) te dodatni rad s nadarenim učenicima (uključeno 250 učenika).Osnovna škola Ljudevita Modeca provela je preventivne programe u svrhu poboljšanja zdravlja učenika i sprečavanja nasilja (nasilnog ponašanja) među učenicima koje provodi stručna služba škole. Učenici sedmih i osmih razreda realizirali su višednevnu terensku nastavu u Istru tj. Srednju Dalmaciju. Godišnji plan i program škole te školski kurikulum su realizirani, osim programa koji se zbog pandemije Covida 19 nisu mogli održati.  |

|  |
| --- |
| **7. Ostala obrazloženja i dokumentacija** |
| Sudjelovanje učenika na natjecanjima-školska, županijska, poluzavršna i državna natjecanja financirana od Grada, županije i Agencije za odgoj i obrazovanje. Donacije se ostvaruju prema pisanim zamolbama za određeni pisani projekt. Sudjelovanje na natječajima prema pristiglim pozivima s područja Republike Hrvatske. |

|  |  |
| --- | --- |
| Predviđeni višak/manjak po završetku 2022. godine (kumulirani) |  |
| (manjak upisati s predznakom minus) |
|  |  |  |  |  |  |  |  |
|  |  |  |  | Datum: | 5.10.2022. |
|  |  |  |  |  |  |  |  |  |
|  | Voditelj računovodstva: | Andreja Jandroković |   |
|  |  |  |  |  |  |  |  |  |
|  | Odgovorna osoba: | Tomislav Bogdanović |  |